open-index/open-wikipedia-markdown huggingface dataset:
Geographic Names Information System

**Geographic Names Information System** (**GNIS**) er et stedsnavnregister som inneholder navn og beliggenhet til over to millioner fysiske og kulturelle steder over hele USA og dets territorier. GNIS ble utviklet av United States Geological Survey i samarbeid med United States Board on Geographic Names (BGN) for å fremme standardisering av stedsnavn.

Registeret er en del av et system som omfatter topografiske kartnavn og bibliografiske referanser. Navn på bøker og historiske kart som stadfester et kjennemerke eller sted er nevnt. Varianter av navnene og alternativ til offisielle navn er også nevnt. Registeret fjerner aldri en oppføring, med mindre det er snakk om en åpenbar duplisering.

## Referanser
Blighvannet

**Blighvannet** (engelsk: *Bligh Water*) er et grunt havområde på rundt 9500 km² i det vestlige Fiji, øst for Yasawaøyene. Deler av havbunnen er dekka av koraller. Havområdet er oppkalt etter kaptein William Bligh.

## Eksterne lenker
* Geologisk studie av Blighvannet
* Bligh Encyclopedia
Hamarkameratene i 2013

**Sesongen 2013 spiller [[Hamarkameratene]]** i Adeccoligaen. Dette er den 23. sesongen laget spilte i den nest øverste divisjonen i norsk herrefotball. Lagets trener er Vegard Skogheim, som har vært lagets trener siden 2009.

## Tabellen

## Treningskamper

## Seriekamper

### Kvalifisering til eliteserien

## Cupkamper

## Statistikk

### Målscorere

### Serie
**9 mål:**
*    Emil Dahle
**8 mål:**
*  Viktor Adebahr
*    Aziz Idris
**5 mål:**
*    Tore Andreas Gundersen
**4 mål:**
*    Erik Tønne
**3 mål:**
*    Edmir Asani
*    Ole Amund Sveen
**2 mål:**
*    Oddbjørn Lie
*    Anders Emil Nedrebø
**1 mål:**
*    Truls Jevne Hagen
*    Daniel Bekkevold
*    Fredrik Sjølstad
*    Håkon Aalmen
*    Emil Sildnes

### Cupen
**3 mål:**
*  Viktor Adebahr
*  Emil Dahle
**2 mål:**
*  Tore Andreas Gundersen
**1 mål:**
*  Kristoffer Hagen
*  Emil Sildnes
*  Truls Jevne Hagen
*  Edmir Asani

### Kort

### Serie
*       Aziz Idris
*      Edmir Asani
*      Lars Øvernes
*   Vegar Bjerke
*   Truls Jevne Hagen
*   John Anders Rise
*    Oddbjørn Lie
*       Håkon Aalmen
*  Kristoffer Hagen
*  Erik Tønne
*  Tore Andreas Gundersen
*  Fredrik Sjølstad

### Cupen
*   Edmir Asani
*  Oddbjørn Lie
*  Kristoffer Hagen
*  Emil Dahle
*  Vegar Bjerke
*  Truls Jevne Hagen
*  Erik Tønne

### Tilskuertall

## Hamarkameratene 2
Reservelaget til Hamarkameratene spiller i 2013 i 3. divisjon fotball for herrer.
### Tabellen

## Spillere

### Overganger

**Spilleravganger før seriestart**
* Ivar Rønningen        legger opp
* Erik Hulleberg        til 
* Dyre Ekeberg Schjerve til 
* Daniel Bakken         til 
* Gary Hogan            til JK Tallinna Kalev
* Thomas Lehne Olsen    til 
* Christer Jensen       til 
* Ørjan Berg Hansen     til *ukjent*

**Spillersigneringer før seriestart**
* Lars Øvernes     fra 
* Victor Adebahr   fra 
* Aziz Idris       fra 
* Daniel Bekkevold fra 
* Erik Tønne på lån fra Sheffield United FC

### Spillerstallen 2013

## Se også
* Hamarkameratene
* Hamarkameratenes statistikk
* Adeccoligaen 2013
De fem legendene

***De fem legendene*** er en amerikansk animert eventyrfilm fra 2012.

## Om filmen
Filmen er regissert av Peter Ramsey, skrevet av David Lindsay-Abaire basert på bokserien *The Guardians of Childhood* av William Joyce. Chris Pine, Alec Baldwin, Jude Law, Isla Fisher og Hugh Jackman har hovedstemmene i originalversjonen. Filmen har norsk premiere 30. november 2012.

## Handling
Den onde ånden Pitch Black planlegger å ta over verden ved å fjerne all troen til barna og dermed ta vekk all lykke. Jack Frost styrer vinteren for millioner av barn, men har aldri blitt sett av en eneste en. I tillegg lurer han på hvordan han er til og hva han egentlig er til for. Så blir han utvalgt som en av *Legendene*, som er høytidsfigurer med magiske krefter. Disse består fra før av julenissen North, tannfeen Tooth, påskeharen Bunny og ånden for gode drømmer, Sandy. Jack er skeptisk til å hjelpe dem i begynnelsen, men går med på det når han skjønner at lykken til alle verdens barn og eksistensen til de fire andre står i fare. Dermed har de fire legendene blitt til fem, og de må i aksjon for å stoppe Pitch og for dermed å beskytte håp, tro og fantasi for hundrevis av millioner av barn over hele verden.

## Stemmegivere (originalversjon)
* Chris Pine som Jack Frost
* Alec Baldwin som North (julenissen)
* Jude Law som Pitch
* Isla Fisher som Tooth (tannfeen)
* Hugh Jackman som Bunny (påskeharen)
* Dakota Goyo som Jamie Bennett
* Khamani Griffin som Caleb
* Kamil McFadden som Claude
* Georgie Grieve som Sophie Bennett
* Emily Nordwind som Jamie's Mom/Jack's Mother
* Jacob Bertrand som Monty
* Olivia Mattingly som Pippa/Jack's Sister
* Dominique Grund som Cupcake

## Norske stemmer
* Fredrik S. Paasche som Jack Frost
* Ivar Nørve som Nord
* Bjørn Skagestad som Harry
* Heidi Ruud Ellingsen som Tanna
* Kåre Conradi som Pitch
* Isak Aas Lindmo som Jamie Bennett

## Trivia
* Ifølge regissørene og tegnerne er Jack 18 år i filmen. Chris Pine, som har originalstemmen til Jack, var 32 år gammel når han spilte inn replikkene sine.
* Leonardo DiCaprio skulle egentlig ha hatt stemmen til Jack Frost, men han trakk seg i pre-produksjonen.
* Christopher Lee, Dwayne Johnson, Natalie Portman, Hugh Laurie og Ian McShane ble alle ryktet å være involvert i filmen på et tidspunkt.
* Dette er den siste DreamWorks Animation-filmen som blir distribuert av Paramount Pictures.

## Eksterne lenker
* 
*
Casas Heddy

**Casas Heddy** er et norsk helsesenter på Lanzarote. Senteret består av to selskap; Casas Heddy Norsk AS og Casas Heddy Española SA.
Casas Heddy Norsk AS driver salg og markedsføring av senteret og har kontorer i Storgtata 20 i Tønsberg. Casas Heddy Española SA ligger i Puerto del Carmen på Lanzarote.

Senteret tilbyr habilitering, rehabilitering og rekreasjon for barn, unge og voksne. Grupper og enkeltpersoner med behov for helsebringende opphold i varme strøk prioriteres.

## Historie
Casas Heddy ble grunnlagt av Heddy Astrup. Etter besøk til forskjellige land, ble tomt kjøpt på Lanzarote i 1972 hvor Casas Heddy nå ligger. To år senere ble Casas Heddy bygget av en dansk entreprenør, Per Bjørn Christensen, og stedet ble åpnet i 1975.

Oslo Røde Kors var stedets eier fra 1981 til 2019.

I 2019 overtok en norsk gruppering ledet av Tollef Nielsen, Niel Eiendom AS og Olav Ketilsson fra Longevity Village AS eierskapet fra Oslo Røde Kors. 

## Eiendommen
Eiendommen er på 30 mål og består i dag av bl.a. hovedbygning, stor terrasse, og 76 leiligheter med tilsammen 130 senger.

Casas Heddy har et 300 m² oppvarmet utendørs basseng med solsenger og bord.  Den fysikalske avdelingen har et oppvarmet innendørs basseng, flere behandlingsrom og to treningssaler.

Hele eiendommen er spesielt tilrettelagt for funksjonshemmede med asfalterte, merkede veier. Området er beplantet med palmer og andre vekster som blomstrer til ulike tider. Det er ca. 15&nbsp;minutters gåtur til sentrum. 
## Organisasjonsform
Casas Heddy er organisert som et aksjeselskap. Styrets leder (per 2021) er Olav Ketilsson.

## Referanser


## Eksterne lenker
Carolynne Cunningham

**Carolynne Cunningham** (født 25. juli 1964) er en filmprodusent og medprodusent mest kjent for hennes samarbeid med regissøren Peter Jackson. Hun har vært produsert for filmer som *[[King Kong (2005)|King Kong]]* (2005), *[[District 9]]* (2009), *[[Alle mine kjære (film)|Alle mine kjære]]* (2009) og filmserien *[[Hobbiten (filmserie)|Hobbiten]]* (2012-2014). Hun var også medprodusent for *[[Shine (film)|Shine]]* (1996), *[[Pitch Black]]* (2000), *[[Peter Pan (film fra 2003)|Peter Pan]]* (2003) og Ringenes herre-trilogien (2001-2003).

## Filmografi

## Referanser


## Eksterne lenker
*
Daniel Gasmann

**Daniel Gasmann** (født 30. juli 1881 i Skien, død 18. november 1973) var en norsk fotballspiller. Han spilte ytre venstre for Odd og ble norgesmester i 1903, 1904, 1905 og 1906. Han var tapende finalist i 1908.

Gasmann skåret det eneste målet i kampen som senere har fått status som finalen i norgesmesterskapet i 1903. Han løp fra Granes forsvar og skjøt ballen i mål fra 10-12 meter etter en hurtig Odd-kontring. Han skåret dessuten to mål i finalen mot Porsgrund i 1904.

## Referanser
Slaget ved Köse Dağ

**Slaget ved Köse Dağ** ble kjempet mellom seldsjukkene fra Anatolia og mongolene, 26. juni 1243 ved defiléen Köse Dağ. Stedet ligger mellom Erzincan og Gümüşhane, nordøst i Anatolia i dagens Tyrkia, og var en klar seier for mongolene.

## Referanser


## Eksterne lenker
* History of Anatolian Seljuks
¡Dos!

***¡Dos!*** er det 10. studioalbumet til det amerikanske punk rock-bandet Green Day. Albumet er også det andre av tre album i en trilogi bestående av albumene *[[¡Uno!]]*, *¡Dos!* og *[[¡Tré!]]* som blir utgitt mellom september 2012 og januar 2013.

## Sporliste
# «See You Tonight»
# «Fuck Time»
# «Stop When the Red Light Flash»
# «Lazy Bones»
# «Wild One»
# «Makeout Party»
# «Stray Heart»
# «Ashley»
# «Baby Eyes»
# «Lady Cobra»
# «Nightlife»
# «Wow! Thats Loud»
# «Amy»

## Eksterne lenker
*
Inge Mahn

**Inge Mahn** (født 20. november 1943 i Teschen, død 18. juni 2023) var en tysk billedkunstner.

Hun var blant annet med i Skulpturlandskap Nordland.

## Referanser
Yasawaøyene

**Yasawaøyene** er ei øygruppe i regionen Western og provinsen Ba i Fiji. Den består av rundt 20 vulkanske øyer med et samla areal på om lag 135 km². Seks av øyene er forholdsvis store, mens de øvrige er mindre holmer. Avstanden mellom de to ytterste øyene er over 80 kilometer. Øyene er fjellrike, og de høyeste toppene er på om lag 600 meter.

Deler av filmen *[[Den blå lagune (1980)|Den blå lagune]]* fra 1980 ble filma på Nanuya Levu, en av Yasawaøyene.

## Øyer
Øygruppa består av følgende øyer:

*Drawaqa
*Kuata
*Matacawa Levu
*Nacula
*Nanuya
*Nanuya Balavu
*Nanuya Lailai
*Nanuya Levu
*Nanuya-i-Ra
*Nanuya-i-Yata
*Narara
*Naukacuvu
*Naviti
*Sawa-i-Lau
*Tavewa
*Tiliva
*Waya
*Waya Lailai
*Waya Sewa
*Vawa
*Viwa
*Yaqeta
*Yasawa
*Yawini

## Eksterne lenker
* Yasawaøyene hos Lonely Planet
Kemp Land

**Kemp Land** er en tynn stripe i Antarktis som omfatter områdene innenfor Kempkysten. Området er en del av kravområdet Australian Antarctic Territory og er definert til å ligge mellom 55° Ø og 60° Ø, og, som andre sektorer i Antarktis, strekker seg nord til 60 °S. Kemp Land grenser i øst til Mac. Robertson Land og i vest til Enderby Land. Kemp Land omfatter den store øygruppen Øygarden-gruppen.

Området er oppkalt etter den britiske selfangeren Peter Kemp, som oppdaget landområdet der i 1833.

## Referanser
Liste over ordførere i Frol

**Liste over ordførere i Frol**. Frol ble utskilt fra Levanger kjøpstad som Levanger landsogn i 1856, og fikk navnet Frol i 1911. I 1962 ble Levanger kjøpstad og Frol, Skogn og Åsen kommuner slått sammen til den nye Levanger kommune.

## Referanser
Oddleiv Spillum

**Oddleiv Spillum** (1893–1977) var en norsk gårdbruker og politiker for Bondepartiet.

Han vokste opp på slektsgården Spillum i daværende Klinga herred. Faren, Per Spillum, ble ansett som en foregangsmann i jordbruket og hadde mange offentlige verv. Oddleiv Spillum giftet seg i 1918 med Bergljot Halsan, odelsjente på Østre Halsan i Frol, og de overtok denne gården i 1922.

Oddleiv Spillum var ordfører i Frol fra 1938 til 1940 og fra 1945 til 1947 og formann i fylkesstyret i Nord-Trøndelag Bondeparti fra 1952 til 1956. Han var styreformann ved Innherred sykehus fra 1957 til 1962 og formann i byggenemnda, da det ble arbeidet med store utbyggingsplaner.

Han hadde mange verv i landbrukets organisasjoner og bedrifter, blant annet som styreformann i Levanger meieri fra 1952 til 1963.

Spillum hadde en bred kulturinteresse og satt som formann i bygdeboknemnda.

## Referanser


## Eksterne lenker
*
Nesnaposten

***Nesnaposten*** var en lokalavis som ble gitt ut for Nord-Helgeland fra 1915 til sommeren 1917. Første nummer utkom 31. mars 1915, etter initiativ fra Peder Tønder på Nesna. Han hadde også tidligere skrevet og publisert små dikt og tekster, og fungerte som skribent, muligens også redaktør til å begynne med. 

Avisa ble trykt, og utgitt av Ranen boktrykkeri, som var eid av G & K Gyldenhammer, Mo i Rana. Bak initialene ”G & K” skjulte det seg en aktiv kvinnesakskvinne og hennes svenske mann. Kristine Gyldenhammer var født i 1864, fra Nordfold og het Andersen til pikenavn. Hun giftet seg først med bokbinder Peder Wilhelm Bogen, fra Sortland. De bodde i Bodø hvor de dreiv losji og bokbinderi. I 1903 flyttet ekteparet til Mo i Rana. Der startet de Mo boktrykkeri og Mo bokbinderi, og overtok Venstreavisa Ranværingen. Peder Wilhelm Bogen døde i 1909.  Kristine giftet seg med Georg Gyldenhammer fra Sverige. De bodde på Toraneset i Rana.

Kristine Gyldenhammer var periodevis redaktør for flere helgelandsaviser lokalisert i Rana: Ranværingen, Ranens Folkeblad, Helgeland og Nesnaposten. Hun var i tillegg aktiv for partiet Venstre og svært engasjert innen avholds- og målsak. Hun var med på å starte avholdslag, sanitetsforening og ungdomslag.

Kristine Gyldenhammer ble redaktør for Nesnaposten, og avisa ble utgitt i nært samarbeid med venstreavisa Ranens Folkeblad, som hadde samme eiere, trykkeri og redaktør. Men Nesnaposten var definert som ei lokalavis uten sterk partitilknytning. Den skulle først og fremst være talerør for Nesna og områdene rundt på Nord-Helgeland. Undertittelen var derfor: «Organ for nordre Helgeland». 

Nesnaposten kom ut to ganger i uka. Abonnementet kostet 75 øre per kvartal. Da fikk man avisa tilsendt gratis. For abonnenter i Amerika var prisen 1,40 per kvartal. Innholdet besto av lokale, nasjonale og internasjonale begivenheter, annonser, kunngjøringer, referat fra blant annet herredstyremøter, dikt, fortellinger, leserinnlegg, gjengivelser av hva andre lokalaviser hadde skrevet, debatter o.l. 

Det lokale kontoret til Nesnaposten på Nesna lå først i baker Levin Pedersens hus. Langs nedre del av Movegen hadde han satt opp to bygninger i perioden 1912-1915. I det ene huset var det kafé, i det andre bakeri. Han leide også ut et par rom. Aviskontoret holdt til i ett av disse. 1. desember 1916 ble kontoret flyttet til Marie Silens hus. Hun hadde bygd hotell på Nesna i 1916, nokså nært Pedersen. Siste nummer av Nesnaposten kom ut 11. juli 1917. 

## Kilder
*
*
*
*
*
Friidrett under Sommer-OL 1900 – 2500 meter hinder menn

**2500 meter hinder** for menn var en av to hinderøvelser i friidrett under Sommer-OL 1900 i Paris. Det var første gangen hinderløp var med på det olympiske programmet. Seks deltakere fra seks nasjoner deltok i hinderløpet som ble avviklet 15. juli 1900. Løpet besto av fem runder på en 500-meters bane med standard hinder, steingjerde og vanngrav. Dagen etter gikk 4000 meter hinder på sammen bane, åtte runder x 500 meter.

## Resultater

Orton lå i stort sett på fjerdeplass i løpet kun foran Wraschtil og Duhne. Han passerte de tre løperne som lå foran på siste langsiden på femte runden og ble den første olympiske mesteren i hinderløp i moderne tider.

## Kilder
* International Olympic Committee.
* De Wael, Herman. *Herman's Full Olympians*: "Athletics 1900". Besøkt 18. mars 2006. Nettkilde:  .
*
Amer Sports

**Amer Sports** (tidligere Amer-Yhtymä) er verdens største sportsutstyrsprodusent. Med hovedkontor i Helsingfors, grunnlagt i 1950. Amer Sports var fra starten et konglomerat med interesser i shipping, tobakksprodukter og avisutgivelse. Amer har siden blitt utviklet til et konsern også med interesser i sportsutstyr. Idag har selskapet over 6600 ansatte og er notert på børsen i Finland.

## Selskap
Selskap som ingår i Amer Sports-konsernet.
*Arc'teryx
*Atomic
*Precor
*Salomon
*Suunto
*Wilson

## Referanser


## Eksterne lenker
*
Poreč Trophy

**Poreč Trophy** er et kroatisk endagsritt i landeveissykling.  Rittet har vokst siden det og er i dag klassifisert med 1.2, og er en del av UCI Europe Tour. Opprinnelig besto rittet av fem/seks ritt, men har siden 2004 kun vært ett ritt.

## Vinnere (Poreč Trophy 1)

## Referanser


## Eksterne lenker
* Oversikt hos cyclingnews
Ansvarlighetsloven

**Lov om ansvar for handlinger som påtales ved Riksrett**, også kalt **ansvarlighetsloven** (forkortet *riksrl.*), er en norsk lov som regulerer straffeansvaret ved påtale i Riksretten.

## Eksterne lenker
* Ansvarlighetsloven hos Lovdata
Verdenscupen i hurtigløp på skøyter 2012/13 – Verdenscup 3

**Tredje runde av [[verdenscupen i hurtigløp på skøyter 2012/13]]** ble avholdt i Sportpalast Alau i Astana, Kasakhstan 1.–2. desember 2012. 

## Sammendrag A-gruppa
### Herrer

### Damer

## Resultater 1. desember, 1. dag
### 1 500 m herrer

### Lagtempo herrer

### 5 000 m damer

## Resultater 2. desember, 2. dag
### 10 000 m herrer

### 1 500 m damer

### Lagtempo damer

## Funksjonærer
* ISU verdenscup koordinator: ISUs visepresident , Nederland.
* Overdommere var , Nederland (herrer) og , Russland (damer).
* Startere var , Finland og , Russland for herrene og Ole Hermann Sørli, Norge og , Sverige for damene.

## Referanser




## Eksterne lenker
* Menyside fra **N-S-F.no**
*  
*  Resultatmenyside på ISU - det internasjonale skøyteforbundets sider.
*  Resultater på **SpeedSkatingStats.com**
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Astana 1.–2. desember 2012 på **www.EffeSport.nl**
*  Offisiell invitasjon til verdenscupstevnet i Astana 1.–2. desember 2012
Friidrett under Sommer-OL 1900 – 400 meter hekk menn

**400 meter hekk** for menn var en tre hekkøvelser i friidrett under Sommer-OL 1900 i Paris. Det var første gangen 400 meter hekk var med på det olympiske programmet. Fem deltakere fra fire nasjoner deltok i hekk-konkurransen som ble avviklet 14. og 15. juli 1900. Det var to semifinaler, med henholdsvis tre respektive to løpere i hvert heat, hvorav de to beste gikk videre til finalen. Det vil si at fire av fem deltakere avanserte til finalen.

## Rekorder
Gjeldende rekorder før lekene i 1900:

*(*)* uoffisielt 440 yards (= 402,34 m)

## Resultater

### Semifinaler
**Heat 1**
* 14. juli 1900 

Tewksbury vant heatet ca 10 meter foran Lewis. Nedvěd var den eneste som ikke gikk videre fra semifinaleheatene.

**Heat 2**
* 14. juli 1900 

 
Tauzin vant heatet en snau desimeter foran Orton, begge videre til finalen.

### Finale

Lewis trakk seg på grunn av at finalen gikk på en søndag. Tewksbury ledet fra start til mål og vant finalen 3-4 meter foran Tauzin.

## Kilder
* International Olympic Committee.
* De Wael, Herman. *Herman's Full Olympians*: "Athletics 1900". Besøkt 18. mars 2006. Nettkilde:  .
*
Det pavelige akademi for latiniteten

**Det pavelige akademi for latiniteten** (latin: *Pontificia Academia Latinitatis*) er den organisasjon i Vatikanstaten som skal fremme latiniteten. Akademiet ble opprettet i november 2012 av pave Benedikt XVI.

## Se også
*Latin
*Det pavelige akademi for livet

## Eksterne lenker
*
1 %-klubb

**1 %-klubb** er en betegnelse på en motorsykkelklubb som selv definerer seg som lovløs, eller rettere sagt som kun anerkjenner og følger sine egne lover og regler. Begrepet oppsto etter opptøyene på et MC-treff i Hollister i California i 1947, hvor  angivelig uttalte at 99 % av motorsyklistene er lovlydige, med hentydning til at den siste prosenten er lovløs. AMA har senere benektet at dette noengang er sagt fra dem.

## Klubber i Norge
Norge har i dag flere 1 %-klubber: No Surrender, Gremium MC, Hells Angels, Bandidos, Coffin Cheaters, Outlaws, Gladiators MC, Gypsy Joker, MC Vikings , Road Pirates MC, Rock Machine MC, Satudarah og Mongols Motorcycle Club. 

Klubbene anser seg som brorskap, og politiet hevder at to tredeler av medlemmene i Norge er straffedømte. Av de 115 som var medlemmer av Hells Angels i perioden 2010–2012, var 71 prosent domfelt. I Bandidos var 62 prosent domfelt, og i Coffin Cheaters 56 prosent. Ifølge Politidirektoratet er medlemmene i 1 %-klubbene ofte involvert i grov kriminalitet, særlig innførsel av narkotika, torpedovirksomhet og vold.

## Referanser
Classic Loire Atlantique

**Classic Loire Atlantique** er et fransk endagsritt i landeveissykling som arrangeres hvert år i mars. Rittet har blitt arrangert siden 2000. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
Plane

**Plane** er en sideelv til Havel i den tyske delstaten Brandenburg.

## Navnet
Navnet Plane stammer ifølge Sophie Wauer av det gammelpolabiske *plony* og betegner en *elv som flyter i flatlandet*. *Plony* er et jevnt, flatt og ufruktbart land. Det var bosatt slavere i det gamle gau Ploni og landsbyen Planow vest for elveløpet mellom Reckahn og Göttin er oppkalt etter elven. Oppkallingen fremgår av et gavebrev av Otto V av Brandenburg der han i 1279 forlener området til Brandenburg an der Havel. I Karl IV's landbok ble området nevnt som øde (*tota deserta*).

## Elveløpet
Elven har sin kilde i Landkreis Potsdam-Mittelmark i kommunen Rabenstein som ligger i naturparken Hoher Fläming. Kilden finnes ca 10 kilometer vest for Niemegk og mindre enn to kilometer vest for Raben.

Planes løp går først forbi Rabensteinborgen og passerer deretter Rädigke, Flämings eldste landsby. Deretter går elven nordover, slik at den etter noen kilometer går videre i Baruth urstrømdal. Langs ruten finnes bosettingene Linthe og Brück. Nord for urstrømdalen og elveløpet hever Zauche seg. Plane flyter gjennom *[[Belzig kulturlandskap]]* til Golzow og derette videre nordover til Breitlingsee, vest for Havel.

Elvens avsluttende løp og munning i Havel ble endret på 1800-tallet, da Plane brakte med seg så mye sand og jord at det skapte vanskeligheter for skipstrafikken i Havel.

## Landskapet
Plane fremstår med rent vann i hele sitt løp og slynger seg i myke meandere gjennom landskapet. Den passerer grønne enger og beitemarker. Det er ørret i elven og det er oppført en rekke møller langs elveløpet.

Kildeområdet til Plane ble naturvernområde i 1967.
## Bildegalleri

Fil:Plane1 Freienthal.JPG|Plane i Freienthal 
Fil:Planebruecke Freienthal.JPG|Bro over elven i Freienthal 
Fil:Plane1 Komthurmuehle.JPG|Komthurmøllen 

## Referanser

## Eksterne lenker
*
Jørn Erik Jensen

**Jørn Erik Jensen** (født 1954) er en norsk musiker, radioprodusent og radiosjef i NRK.

## Liv og virke
Etter 10 år som musiker i gruppene Folque, Kong Lavring og Folk & rackare, begynte han i 1986 som programsekretær i musikkredaksjonen til NRK radio, med spesielt ansvar for klassisk tidligmusikk, men også folkemusikk fra hele verden. Han laget også flere radiodokumentarer.

Etter hvert ble han også mer engasjert i radioens tekniske utvikling.

I 1994 fikk han av daværende radiodirektør Tor Fuglevik i oppdrag å etablere en klassisk musikkanal i NRK.

NRK Alltid klassisk (nå NRK Klassisk) startet sendingene 1. juni 1995, med Jørn Erik Jensen som leder. Den var verdens første heldigitale DAB-radiokanal i 24 timers drift.

Siden da har han vært rådgiver for radiosjef, teknisk direktør og distribusjonssjef i NRK.

I oktober 2009 ble han president i den internasjonale organisasjonen WorldDMB, som utvikler, promoterer og eier den digitale radiostandarden DAB. 
## Diskografi
### [[Folque]]
* *[[Folque (album)|Folque]]* (1974)
* *[[Folques beste]]* (1979)
### [[Folk & Rackare]]
* *[[Folk och rackare]]* (1976)
* *[[Rackarspel]]* (1978)
* *[[Anno 1979]]* (1979)
* *[[Stjärnhästen]]* (1981)
* *[[Rackbag]]* (1985)
* *[[Folk & Rackare 1976&ndash;1985]]* (1996)
### [[Kong Lavring]]
* *[[Kong Lavring (album)|Kong Lavring]]* (1977)
### [[Byttingen]]
* *[[Prim (Byttingen-album)|Prim]]* (1991)
### Deltar på
* Lillebjørn Nilsen: *[[Portrett (album)|Portrett]]* (1973)
* Kniplia Pukkverk: *[[Fest i Kniplia]]* (1977)
* Geirr Lystrup: *[[Grendevisur og danselåt]]* (1977)
* Roslagen: *[[Ångbåtsmusik Live ombord på S/S Blidösund]]* (1979)
* Tonkraft: *[[Tonkraft 1977&ndash;1978: Levande musik från Sverige]]* (1982)
* Lillebjørn Nilsen: *[[Lillebjørn Nilsens utvalgte]]* (1984)
* Lillebjørn Nilsen: *[[Tekst og musikk: Lillebjørn Nilsen]]* (1986)
* Lillebjørn Nilsen: *[[40 spor: Nilsens 40 beste]]* (1996)
* NRK/Universal Music: *[[Norsk Rocks Historie Vol. 5: Fra viserock til rock på norsk 1969-1977]]* (2004)
* Lillebjørn Nilsen: *[[Stilleste gutt på sovesal 1]]* (2010)
* Lillebjørn Nilsen: *[[Postkort fra Lillebjørn]]* (2012)
* MAI/Universal Music: *[[MAI 1973&ndash;1983]]* (2016)
* Knut Kjøk: *[[Fele (Knut Kjøk-album)|Fele]]* (2018)

## Referanser
Bodil Vidnes-Kopperud

**Bodil Vidnes-Kopperud** (født 15. desember 1975) er en norsk barnebokforfatter. Hun debuterte i 2007 med *Ønskejenta*, tett etterfulgt av *Nora får en pappa*. Begge bøkene er illustrert av Kåre Martens, og har vært dramatisert for NRK Barnetimen. *Ønskejenta* er senere blitt oversatt og utgitt i Danmark og på Færøyene. I 2009 kom *Nora blir storesøster*, illustrert av Julia M. Gilje. Bodil Vidnes-Kopperud har siden 2010 hatt et tett samarbeid med illustratør Anette V. Heiberg, og sammen har de skapt småbarnsserien *Nilsen og Dina*, som består av syv bøker. I 2012 var to av Nilsenbøkene hovedbok i Bokklubben Barn, og to av bøkene er solgt til utgivelse i Danmark.
 
Bodil Vidnes-Kopperud arbeider til daglig som lydbokprodusent og –innleser. Hun er utdannet ved skuespillerlinjen ved East 15 Acting School i London (2001), og har tidligere arbeidet blant annet som teaterinstruktør for barn og unge og som tegnefilmoversetter. Vidnes-Kopperud er oppvokst på Hadeland, og er datter av forfatter og journalist Gunnar Kopperud.

## Bibliografi
* *Ønskejenta* (2007)
* *Nora får en pappa* (2007)
* *Nora blir storesøster* (2009)
* *Nilsen og stellebordet* (2011)
* *Nilsen og lekegrinda* (2011)
* *Nilsen og vottene* (2011)
* *Nilsen og Ne* (2011)
* *Nilsen og krokodillemamma* (2012)
* *Nilsen og krabbene* (2012)
* *Nilsen og julenissen* (2012)
 
## Eksterne lenker
* Nilsenbøkenes nettside
* Cappelen Damm, forfatterside
Geodynamikk

**Geodynamikk** er vitenskapen rundt jordens indre og jordoverflatens dynamikk, og regnes som en underdisiplin av geofysikk og på mange måter den andre halvdelen til dynamisk meteorologi som sammen utgjør planetenes totale dynamikk. Vitenskapen fokuserer i hovedsak rundt oppførselen til mantelen, for fra det å forstå blant annet: vulkanisme, jordskjelv, forkastningsdannelse og litosfæreplatenes oppførsel som helhet. Flere metoder blir brukt i dette fagfeltet; blant annet måling av magnetfelter, gravitasjonsmålinger, måling av seismisk bølgebevegelse, analyse av mineralers isotopkomposisjon, med fler. 

Geodynamikk kan relateres til astronomi. For eksempel ved å påvise ut av andre planeters indre oppbygging, rotasjonsbevegelse og koordinater i sammenheng med referansesystemet. På månen er det utplassert en seismograf, som fra jordskjelv generert av meteorittnedslag har vist at månen ikke har en flytende mantel, slik som jorden.

## Forskning
Innen geodynamikk studeres ofte data samlet fra geodesi, GPS, InSAR, seismologi og datasimulering. Sentralt temaer for forskningen omhandler: deformasjon av bergarter fra stress, syklusen til superkontinentene slik som Pangea og Gondwanaland, observasjon av isbreer som analogi til manteloppførsel og ikke minst forståelse av drivkreftene rundt platetektonikken.

### Norge
I Norge drives det forskning blant annet fra Centre for Earth Evolution and Dynamics (et senter for fremragende forskning) ved Universitetet i Oslo, og «system dynamics» ved Universitetet i Bergen.

## Jordens oppbygning

Fra Andrija Mohorovičić oppdaget moho i 1909, startet kartleggingen av jordklodens indre. Seismografene utviklet seg og ble mer fintfølende, men likevel var man avhengig av svært kraftige jordskjelv for å kunne kartlegge de dypeste områdene av jordens indre. Under den kalde krigen ble seismografer et viktig instrument for å overvåke militære prøvesprenginger. Dette førte til en bredere dekning av seismografer omkring jordoverflaten. Enkelte av prøvesprengningene ble så kraftige at de sendte seismisk bølge gjennom kjernen til jordkloden. Disse dataene har vært viktige for kartleggingen av jorden og mye arbeid har derfor skjedd i kjølvannet av den kalde krigen.

Jorden deles ofte opp i 4 lag: litosfæren som er 10-80&nbsp;km tykk, mantel som er 2900&nbsp;km, jordens indre kjerne og jordens ytre kjerne. Geodynamikk ser på oppførselen i disse lagene. En forenklet analogi er at man har en varm kjerne som fungerer som en "motor" for konveksjon i det veskelignende mantel-laget, mens på toppen av dette "flyter" litosfæreplatene mot hverandre i eks. subduksjonssoner eller fra hverandre i eks. midthavsrygger. Kjernen avkjøles som følge av konveksjonen, men det skjer svært sakte fordi litosfæren er som et lokk på systemet.

## Kilder
*
1. divisjon innebandy for menn

**1. divisjon i innebandy for herrer** er det nest øverste nivået i norsk innebandy. 1. divisjon består av seks regionale avdelinger.

## Avdelingene
### Øst-Norge

### Sørvest-Norge

### Midt-Norge

### Nord-Norge



## Eksterne lenker
* Norges Innebandyforbund
Jevgenij Lagunov

**Jevgenij Aleksandrovitsj Lagunov** (russisk: Евгений Александрович Лагунов; Jevgenij Aleksandrovtij Lagunov) født 12. desember 1985 i Arkhangelsk) er en russisk svømmer innen først og fremst frisvømming. Han vant bronse ved europamesterskapet i kortbanesvømming 2005 i Trieste. Han konkurrerte også ved Sommer-OL 2004 i Athen. Ved Kortbane-EM i svømming 2010 i Eindhoven vant han sølvet på herrenes 100 meter fri med tiden 46,60.

## Eksterne lenker
*
Pål Farstad

**Pål Farstad** (født 1. april 1959) er en norsk politiker (V). Han var stortingsrepresentant for Møre og Romsdal fra 2013 til 2017, og var Venstres førstekandidat i Møre og Romsdal også ved stortingsvalget 2017, men ble da ikke gjenvalgt til Stortinget.

Han kommer opprinnelig fra Ålesund, men er nå bosatt i Kristiansund.

Frem til han ble innvalgt på Stortinget, var Farstad medlem i fylkestinget i Møre og Romsdal og satt i hovedutvalg for utdanning. Han var også nestleder i fylkestingets miljøutvalg. Han var også bystyremedlem i Kristiansund, hvor han satt som leder av Næringsutvalget.

Til daglig har Pål Farstad arbeidet som bedriftsrådgiver i Triangel AS, med hele Møre og Romsdal som arbeidsområde. Han har tidligere vært daglig leder i Nordmøre Fiskebåt, Nordmøre Fiskarlag og vært leder for KOM Vekst; næringsforeningen for Kristiansund og omegn.

## Stortingskomiteer
* 2013–2017 medlem i Næringskomiteen
* 2013–2017 medlem i Valgkomiteen

## Referanser


## Eksterne lenker
* 
*
Kastalia

**Kastalia** (gresk: Κασταλία) er i henhold til gresk mytologi en najadisk nymfe som Apollon forvandlet til en hellig vannkilde i Delfi ved foten av fjellet Parnassos i Sentral-Hellas, og som har navn etter henne: Den kastaliske kilde. Hennes vann ble sagt å være født enten ved aitoliske elven Akheloos fra Kifisos, som framsto først på fjellsiden av Parnassos som Kassotis, deretter sank ned i grunnen for å komme fram som kilden Kastalia ved setet av orakelet ved Delfi hvor også Apollon hadde sin helligdom. At det var to kilde kan muligens forklare navnet, *kass-*, fra *kassuô*, «å sy», at to vesener er sydd eller knyttet sammen.

Hun inspirerte poeter, særlig fra romersk tid, som drakk hennes vann eller lyttet til hennes stille vann. Vannet ble også benyttet av prestinnene ved orakelet, og de som søkte orakelets råd var forpliktet å rengjøre seg ved kilden først. Apollon innviet Kastalia til musene  (*Castaliae Musae*). Hun ble ansett som en datter av elveguden Akheloos, som ga navn til Hellas' største elv. En myte vil ha det til at hun kastet seg i en brønn og druknet etter at Apollon begjærlig forfulgte henne (se myten om Dafne).

Kastalia synes å være løselig forbundet med Dafnis, den profetiske nymfe ved det før-apollionske orakelet, de najadiske *korykiai* av de hellige korkykianske grotter ved fjellsiden av Parnassos, oppkalt etter nymfen Korykia. Disse najadiske nymfene var første på øya Keos, men flyktet til Parnassos i nærheten av Delfi etter å ha blitt fordrevet av en løve. Også Thyia, en annen nymfe som også ble elsket av Apollon, kan ha hatt en viss mytologisk tilknytning.

## Inspirasjon
Den tyske forfatteren Hermann Hesse har en omfattende henvisning til Kastalia i sitt hovedverk *Das Glasperlenspiel* fra 1943, norsk utgave som *[[Glassperlespillet]]* i 1970, og hvor handlingen foregår i det utopiske landet Kastalia.

I 1963 grunnla Timothy Leary og flere andre foreningen *International Foundation for Internal Freedom* (IFIF). Den fikk senere navnet *Castalia Foundation* og har hus på en stor landeiendom i Millbrook i den amerikanske delstaten New York. Det var på denne eiendommen at Leary foretok sine mange forsøk med det hallusinogene stoffet LSD.

## Referanser
Leidnerflaske

**Leidnerflaske** eller **Leiden-flaske** er en elektrisk kondensator, som kan lades opp og bevare strøm. Oppfinnelsen ble gjort omtrent samtidig i Cammin (1745, * Den kleistske flaske*) og så i Leiden (1746). Benjamin Franklin benyttet samme prinsippet i Franklins tavle (1751), som besto av tinnfolie på begge sider av en glassplate.

Den består av et glasskar som er belagt med stanniol (tinnfolie) utvendig og innvendig, men ikke heldekkende. Den indre folien lades ved å påføre spenning (likestrøm) på den utvendige.

## Beskrivelse
På 1700-tallet brukte man fortrinnsvis elektrifisermaskiner når man skulle fremstille elektrisitet til forskning og underholdning.

Den første oppfinner av leidnerflasken var den tyske juristen og fysikeren Ewald Georg von Kleist som i 1745 var kommet på ideen at man burde kunne oppbevare den fremstilte elektrisitet for eksempel ved å overføre den på flasker. Han bekledte det innvendige av en glassflaske med sølvfolie og forbant konstruksjonen med en elektrisermaskin. Da denne hadde virket i noen tid fjerner han flasken og fikk et kraftig støt. Elektrisiteten var blitt lagret i flasken.

I 1746 kom den hollandske legen, naturvitenskapsmannen og oppfinneren Petrus van Musschenbroek, som arbeidet ved universitetet i Leiden med samme tanker. Han konstruerte en lignende flaske. Det ble på grunnlag av hans beskrivelser av flasken at oppfinnelsen fikk sitt navn.

De første flaskene kunne være fylt med vann ut over metallfolien, idet man hadde en hypotese om at elektrisiteten var en slags væske som kunne oppløses i vann. De var utstyrt med metallfolie både innvendig og utvendig. De to foliene var ikke forbundet og utgjorde dermed de to platene i en kondensator med glasset som dielektrikum. Leydnerflasker ble gjerne utformet med en (eventuelt vinkelbøyd) metallstang på halsen, avsluttet med en metallkule. Med denne kulen kunne man overføre den ofte høyspente ladningen til isolatorer som for eksempel plarer av lakk. Ved å drysse harpikspulver på, ville pulveret sette seg der ladningen var overført.

## Kilder
* Leydnerflaske *i Salmonsens konversationsleksikon* København 1923.

## Eksterne lenker
*
Mikkel Mandt

**Mikkel Mandt** (født 17. januar 1822 i Eidsborg, død 17. desember 1882 samme sted) var en norsk landskaps- og portrettmaler fra Telemark, sønn av lensmann og stortingsrepresentant Petter Mikkelsen Mandt.

Han var i 1842 elev hos Johannes Flintoe i Christiania og våren 1843 hos Adolph Tidemand. Han restaurerte bl.a. altertavlen i Kviteseid kirke i 1842 og er husket for flere portretter av samtidige. Rundt 1842–43 gav han undervisning i tegning og maling i Skien og hadde bl.a. Henrik Ibsen som elev. Han var ved kunstakademiet i København i 1844 og trolig noen år fremover, og oppholdt seg senere i Düsseldorf, hvor Tidemand var lærer. På grunn av den dansk-tyske krig reiste han tilbake til Norge i 1848. Han etterfulgte faren som lensmann i Mo og Lårdal i Telemark i 1862.

## Galleri

File:Ole Paus (1766–1855) painted by Mikkel Mandt.jpg|Ole Paus, ca. 1842/43; han var Henrik Ibsens sosiale bestefar
File:Aasmund Norgaard.JPG|Aasmund Saamundsen Nordgaard, stortingsrepresentant, ca. 1843
File:Mikkel Mandt - Landskap - 1848 - Vest-Telemark Museum - LB.05248.jpg|Landskap i Vest-Telemark. Tilhører Vest-Telemark Museum


## Referanser
Mortadella

**Mortadella**, eller **mortadella di Bologna**, er en italiensk pølse, som regel ca. 8–10 cm i diameter, iblant tilvirket med et rektangulært tverrsnitt. Mortadella inneholder kalvekjøtt, svinekjøtt, tunge og finskåret spekk. Den er krydret med myrte, laurbær og salt. Ofte er også innlagte grønnsaker tilsatt, for eksempel oliven eller soltørkede tomater.

Pølsen røkes først lett og kokes senere. Den serveres i tynne skiver, og smaken er mild. Anvendelsesområdene er mange, som pålegg på brød, i forretter (antipasto), eller som fylling i dobbelvektige schnitzeler.
Akeleye

**Akeleye** er en dansk-norsk slekt som stammer fra Knud Lillie af Arnøje, nevnt ca. 1400. Han var oldefar til Peder Knudsen til Skinnerup (i dag Ulriksholm), gift med Else (eller Sidsel) Valkendorf. Deres sønn Mikkel Pedersen Akeleye til Skinnerup (d. 1539) var borgermester i Odense i 1506. Han var farfar til Gabriel Knudsen Akeleye (d. 1608), landsdommer på Fyn, og oldefar til landsdommer i Halland Knut Gabrielsen Akeleye til Krengerup og lensmann på Værne Kloster og viseadmiral Sigvard Gabrielsen Akeleye til Krengerup og til Kambo (d. 1659).

Blant slektsmedlemmene finner man også Jens Christian Akeleye (1744–78), direktør i Asiatiske kompagnie, og Ingeborg Akeleye (1741–1800), som først var gift med Herman Løvenskiold til Fossum (1739–99) og deretter med den svenske spionen Carl Manderfelt, og som er mest kjent som elskerinnen til grev Christian Conrad Danneskiold-Laurvig (en sønnesønn av Ulrik Fredrik Gyldenløve og oldebarn av Frederik III av Danmark og Norge). Slekten døde ut i mannslinjen med kaptein Sigvard Jørgen Akeleye (1768–1822).

## Litteratur
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973

## Referanser
Reggianito

**Reggianito** er en svært hard granaost av kumelk fra Argentina, som har sin opprinnelse blant italienske innvandrere som ønsket å lage en ost som minnet om deres hjemlige Parmigiano Reggiano. Navnet Reggianito (en spansk avledning av byen Reggio Emilia), refererer til det faktum at osten er produsert i små 6,8 kg hjul, snarere enn de svære Parmigiano-Reggiano ostene.

Osten, som er litt saltere enn sitt italienske opphav, brukes generelt til koking eller oppvarming med gitter over pastamatretter. Aldringsperioden på 5–6 måneder, som er lengre enn noen annen søramerikansk ost, er kortere enn for moderosten.

I årene etter første verdenskrig ble osten betraktet som en seriøs konkurrent av italienske ostemakere i eksportmarkedet, og dette førte til etableringen av Parmigiano-Reggiano konsortiet. I USA blir den ofte solgt som Parmesan.
Mona Høvring

**Mona Høvring** (født 1962) er en norsk forfatter og poet.

Hun debuterte med diktsamlingen *IIK!! Ein dialog* i 1998. Debutboken ble etterfulgt av samlingene *Ensomme badedager og andre dikt* i 2000, *Helt vanlige mirakler* i 2006 og *Å Paradis* i 2008. Høvring ga i 2004 ut romanen *Noe som hjelper* og i 2012 romanen *Venterommet i Atlanteren*.

I 2022 ga Forlaget Oktober ut Høvrings *Samlede dikt 1998-2022*.

## Priser og nominasjoner
I 2012 ble hun tildelt Språklig samlings litteraturpris for sitt forfatterskap.

Høvring ble nominert til Nordisk råds litteraturpris i 2014 for romanen *Camillas lange netter*. Hun mottok Kritikerprisen for beste voksenbok 2018 for romanen *Fordi Venus passerte en alpefiol den dagen jeg blei født*.

I august 2024 ble hun tildelt Aschehougprisen, som regnes blant de mest sentrale og prestisjetunge litteraturprisene i Norge.

## Bibliografi
*1998: *IIK!! Ein dialog* (diktsamling), Gyldendal
*2000: *Ensomme badedager og andre dikt* (diktsamling), Forlaget Oktober
*2004: *Noe som hjelper* (roman), Forlaget Oktober
*2006: *Helt vanlige mirakler* (diktsamling), Forlaget Oktober
*2008: *Å Paradis* (diktsamling), Forlaget Oktober
*2010: *Ekornet og den vaklevorne brua* (diktsamling), Forlaget Oktober
*2012: *Venterommet i Atlanteren* (roman), Forlaget Oktober
*2013: *Camillas lange netter* (roman), Forlaget Oktober
*2017: *Jente med dødningehode: dikt og skjebnefortellinger* (diktsamling), Forlaget Oktober
*2018: *Fordi Venus passerte en alpefiol den dagen jeg blei født* (roman), Forlaget Oktober
*2021: *Soga om Fråid: hans meiningar og livskjensle* (roman), Samlaget
*2023: *Himlene glitrer* (diktsamling), Forlaget Oktober
*2024: *Skogsinteriør med rev og andre dikt,*(diktsamling), Forlaget Oktober

## Referanser


## Kilder
* Presentasjon av Mona Høvring i Forfatterkatalogen på Forfattersentrums nettsider

## Eksterne lenker
* Mona Høvrings forfatterbiografi hos Forlaget Oktober
*Digitaliserte bøker av Mona Høvring i Nasjonalbiblioteket
*Artikler om og av Mona Høvring i Norart
*
Ubåtjakten i Sognefjorden i 1972

I november 1972 ble det rapportert inn flere observasjoner av en ubåt i Sognefjorden i Norge. Dette førte til en 16 dager lang militær leteaksjon hvor det blant annet ble sluppet synkeminer. Søket etter ubåten i Sognefjorden  fikk stor mediedekning internasjonalt. Offisielt ga ikke søkene noe resultat, men nedgraderte dokumenter har stadfestet at det var en ubåt i Sognefjorden i november 1972.

## Historien

Under den kalde krigen, spesielt på 1970-tallet, var det mange ubåtobservasjoner i norske fjordstrøk. Der det ikke beviselig var ubåter fra NATO eller Norge, ble det antatt at sovjetiske ubåter var på ferde. November 1972 vendte hele verden øynene mot Norge og Sognefjorden etter flere observasjonar av en ubåt. De første observasjonene ble gjort 12. november, klokken 14.30 på Vangsnes i Vik. Da leteaksjonen ble satt igang sendte Forsvaret fire fregatter, to ubåter, 10 MTB-er og tre helikoptre for å delta i letingen. Leteaksjonen varte i 16 dager, men ga ingen resultater. Under aksjonen var hoteller i Sogndal og Leikanger fylt med journalister fra store deler av verden. Hva som egentlig skjedde har aldri blitt stadfestet, men nedgraderte dokumenter har stadfestet at det var en ubåt i Sognefjorden i november 1972. Om den var sovjetisk eller ikke har aldri blitt stadfestet. I 2012 stod en mann frem og innrømmet at han skjøt opp nødbluss over Sognefjorden i 22-tiden 21. november 1972. Lokalbefolkningen trodde dette var et signal fra ubåten til folk på land, og oppskytingen førte blant annet til at det ble sluppet synkeminer bare en time senere i området.

## Referanser


## Litteratur
*Forsvarsbygg: *Ubåtjakt i norske fjorder* August 2010.
Sigmund Loland

**Sigmund Loland **(født 1957) er professor ved **Institutt for idrett og samfunnsvitenskap** ved Norges idrettshøgskole. Han var rektor i perioden 2005–2013 på samme sted.

Loland var elev ved Kongsgård skole i Stavanger.I 1990 oppnådde Loland graden dr. scient. (ph.d.) som den første ved NIH. Doktorgraden er et studium av ideen fair play. I dag underviser og forsker han innenfor idrettsfilosofi, idrett og etikk og vitenskapsteori.

## Verv
;Nåværende:
* president i European College of Sport Science
* International Fellow i The American Academy of Kinesiology and Physical Education
* sitter i World Anti Doping Agency's etiske råd.

;Tidligere:
* leder i NIFs verdiforum
* president i The International Association for the Philosophy of Sport

## Referanser


## Eksterne lenker

* Sigmund Lolands ansattside ved NIH.
Lise Sofie Woie

**Lise Sofie Woie** (født 13. mars 1967) er ekspedisjonssjef i Nærings- og fiskeridepartementet. Hun er tidligere administrerende direktør ved Norges idrettshøgskole (2012 - 2021). Tidligere har hun vært økonomi- og finansdirektør ved Akershus universitetssykehus, budsjettsjef ved Rikshospitalet, soussjef i DNBNOR Sparebank Kreditt og underdirektør i Justisdepartementet.

## Eksterne lenker
* Lise Sofie Woies ansattprofil ved NIH.
Uruguayrunden

**Uruguayrunden** var de mest omfattende forhandlinger om liberaliseringen av utenrikshandelen, som er blitt gjennomført i GATT. Runden ble innedet  i september 1986, etter fire års forberedelse, i Punta del Este, Uruguay, og ble avsluttet med signeringen i Marrakesh, Marokko i april 1994. Forhandlingene dro inn flere nye områder: Landbruk, tjenesteytelser, intellektuell eiendom og tekstiler, og skapte den nye Verdens handelsorganisasjon.
Trollringen

***Trollringen*** er en roman av Sigurd Hoel fra 1958. Den finner sted i 1820-årene og handler om bondesønnen Håvard Gjermundsen Viland fra Telemark, som kommer til en avsidesliggende østlandsbygd. Der gifter han seg til en gård og prøver å få til modernisering, men møter stadig mer motstand og bukker til slutt under for fordommer, fornedrelse og skyldfølelse. Romanen regnes som et av Hoels hovedverk. Den behandler en rekke motiver og er både en historisk roman, et skjebnedrama, en folkelivsskildring, en sosialroman og en psykologisk studie.

## Referanser


## Litteratur
*Gunvor Østerud Petersen, Maktrelasjoner, begjær og stigmatisering i Sigurd Hoels roman Trollringen (1958), masteroppgave i nordisk språk og litteratur, Universitetet i Oslo, 2008
Liste over Norges landskamper i fotball for kvinner 1978–1984

**Liste over Norges landskamper i fotball for kvinner 1978–1984** inneholder samtlige landskamper spilt av Norges kvinnelandslag i fotball i kronologisk rekkefølge fra januar 1978 til desember 1984.

Per Pettersen fra  og tidligere landslagsspiller for  ble første landslagstrener for kvinnelandslaget i fotball for Norge.

## Norges landskamper 1978

* Norge ble sist Nordisk mesterskap i fotball for kvinner 1978 i Danmark.

## Norges landskamper 1979

* Norge ble sist Nordisk mesterskap i fotball for kvinner 1979 i Norge.

* Norge ble nummer 2 i gruppe A i innledende runde Uoffisielt Europamesterskap i fotball for kvinner 1979 i Italia.

## Norges landskamper 1980

## Norges landskamper 1981

## Norges landskamper 1982

## Norges landskamper 1983

## Norges landskamper 1984

## Eksterne lenker
*  på fotball.no
Hålogaland Amatørteaterselskap

**Hålogaland Amatørteaterselskap** (**HATS**) er en interesseorganisasjon for det frivillige revy- og teatermiljøet i Nord-Norge, og drifter HATS – kompetansesenter for revy og teater. Forkortelsen HATS blir brukt som egennavn på lik linje med Hålogaland Amatørteaterselskap. Organisasjonen har røtter tilbake til 1954 og er en av de eldste kulturorganisasjonene i Nord-Norge.

HATS drives med støtte fra Kulturdepartementet via Norsk teaterråd, Finnmark-, Troms- og Nordland fylkeskommuner. Tromsø kommune er vertskap for administrasjonen. Alle som driver med revy, teater og andre sceniske uttrykk kan tas opp som medlemmer.

## HATS-Kompetansesenter for revy og teater
HATS-kompetansesenter tilbyr faglige råd og veiledning til medlemmer og andre brukere i Nord-Norge. Det gis tilbud om kurs, registøtte, workshops, prosjekter, seminarer, manuskonsultasjoner samt studiestipend.
To ganger i året produseres det et fagblad, HATS-Magasinet, som har innhold som retter seg mot alle som driver frivillig med revy og teater.

## Eksterne lenker
* 
*
Bodil Magdalena Dyb

**Bodil Magdalena Dyb** (født 23. januar 1943, død 5. mars 2016) var en norsk lyriker og  forfatter, også kjent under navnet **Bodil Dyb Wedeld**.

Hun ble født i Rovde på Sunnmøre. Forfatteren bodde en tid i Vennesla i Vest-Agder. Der var Dyb aktiv i Agder Litteraturlag, og var en av medarbeiderne i *[[Sørlandsk magasin]]*. Hun har arbeidet som lærer, vært  engasjert i arbeid med kunstformidling, kvinne- og kulturpolitikk. Dyb har gitt ut diktsamlingene *Villhagen* (1976), *Solfangaren* (1978) og *I dette du rører ved* (1988) under navnet Bodil Dyb Wedeld. Hun er representert med dikt i ulike lærebøker, tidsskrift og antologier, samt i de fleste publikasjonene til Agder Litteraturlag.

Til Lars Klevstrands CD *Å, dette hjartet* (1995) skrev hun nynorske tekster til napolitanske viser.

## Bibliografi
* *I villhagen* (Lyrikk, Samlaget, 1976)
* *Solfangaren* (Lyrikk, Samlaget, 1978)
* *I dette du rører ved* (Lyrikk, Samlaget, 1988)
* *Gjenkjennelsen* (roman, Tiden, 1999)

## Referanser


## Eksterne lenker
*  (Besøkt 13. desember 2014)